Mamırlı şəlalə (Qax)

Mamırlı şəlaləsi Qax rayonunun Ləkit kəndində, Ləkit Kötüklü kəndinə gedən sıx meşənin dərinliyində yerləşir. Çox nadir şəlalədir. Qayalardan yüzillər boyu süzülərək axan su bunların üstündə sıx mamır bitməsinə səbəb olub. Bu mamırlar qayaları elə örtüb ki, sanki yaşıl xalça sərilib. O qədər sıx ağac bitib ki, əraziyə heç vaxt gün işığı düşmür və bura daim sərin olur. Şəlalə ətrafı piknik cənnətidir. Ləkit və Kötüklü kəndinə gələn turistlər mütləq buraları gəzməyə çıxırlar.Azərbaycan Respublikası Qax Rayon İcra hakimiyyəti http://qax-ih.gov.az/page/16.html 

 Şəlalə haqqında 

Dəniz səviyyəsindən 550 m hündürlüyündə yerləşən Mamırlı şəlalənin hündürlüyü 15 m, eni 30 metrdir. Qax rayonunun Ləkit kəndində yerləşən Mamırlı şəlalə Azərbaycan Respublikasının Nazirlər Kabinetinin 5 avqust 2006-cı il tarixli 190 saylı qərarı ilə Qax Təbiət Abidəsi kimi qeydiyyata alınıb və dövlət tərəfindən mühafizə olunur.

 Həmçinin bax 
 Qax rayonu
 Qələbin şəlaləsi

 Xarici keçidlər 
 Böyük Qafqazın ətəklərində
 Qax haqqında bütün məlumatlar

 İstinad 

Kateqoriya:Qax rayonunda turizm
Kateqoriya:Azərbaycan şəlalələri